Bratislav Grbić
Bratislav Grbić (Đakovica, 11. avgust 1930. – Beograd, 12. januar 2005.) glumac, i dugogodišnji snimatelj, proslavljeni igrač ansambla „Lola“ i „Kolo“ i koreograf.

Biografija 
Rodio se 1930. godine u Metohiji, gde mu je otac službovao kao oficir iz Prvog svetskog rata. Kao dečak morao da napusti rodni grad zbog sloma Kraljevine Jugoslavije i stvaranje Velike Albanije uproleće 1941. godine. Porodica se seli u Prokuplje.

Posle rata tokom obnove i radnih akcija sreće se sa članovima OKUD „Ivo Lola Ribar“ iz Beograda, a po dolasku na studije, 1949. godine, postaje njegov član. Dve godine kasnije, pozvan je u profesionalni ansambl „Kolo“.

Paralelno sa igranjem u „Kolu“, Grbić je bio i glumac-amater. Glumu je upisao u klasi Joze Laurenčića, zajedno sa Gidrom Bojanićem i Slobodanom Aligrudićem. Na kastingu za film „Anikina vremena“ dobio je glavnu mušku ulogu. Kritike su bile u superlativu, pa je pored profesionalne karijere igrača postao i glumac. Usledile su glavne muške uloge u filmovima „Naši se putovi razilaze“ i „Prolećni vihor“. Manje uloge odigrao je i u brojnim drugim ostvarenjima, a u seriji „Vuk Karadžić“ (1987), gde je bio angažovan kao snimatelj, u nedostatku odgovarajućeg glumca, odigrao je epizodnu ulogu.

Kao igrač solista u ansamblu „Kolo“ zabeležio je značajan uspeh. U prestižnom Teatru „Šajo“ u Parizu gostovao je sa ansamblom 78 puta, a u Švajcarskoj ga je proslavljeni dirigent Leopold Stokovski pozdravio izašavši na scenu i ponudio mu je angažaman u Holivudu, kao akcionar produkcije „Paramaunt pikčers”. Margo Fontejn, legenda evropskog baleta, posle jednog nastupa želela je da upozna Batu. Godine 1952. u „Kolu“ je sreo svoju životnu saputnicu, Živku, sa kojom je proveo 53 godine u braku i ima sina i ćerku.

Krajem pedesetih, počeo je da se zanima i za fotografiju i kameru. Tokom turneje po Dalekom istoku sa „Kolom“ snima svoju prvu reportažu koja je emitovani na tek osnovanoj Radio-televiziji Beograd.
Od 1962. postaje profesionalni snimatelj RTB-a i tu ostaje do 1991. godine. Snimajući dokumentarne programe „Freske Jugoslavije“ i „Vreme fresaka“ obišao je 122 srpska manastira. U manastiru Lesnovo ugledao je fresku „Kolo“ koja ga je inspirisala da 1973. ostvari scensko-muzičko delo oživljavanja srednjevekovnih fresaka iz srpskih manastira pod nazivom „Freska Viva“. O tome Bratislav Grbić kaže: Duboko u meni postojala je nasušna potreba da oživim to kulturno blago. Dobio sam ideju da nasnimim freske i da ih na pozornici projektujem. S ansamblom „Ivo Lola Ribar“ napravio sam identičnu kompoziciju i kada sam prelomio svetlo sa freske na njih, ljudi sa freske su „oživeli“. Utisak je zaista bio čaroban!

Krajem iste godine, program je izveden pedeset puta u SAD i Kanadi, a videlo ga je oko 100.000 gledalaca. Samo u Njujorku freske su oživele 15 puta u „Medison skver gardenu“, a Ansambl je nastupio i u Ujedinjenim nacijama. U predstavi „Mitovi Balkana“ oživeo je prošlost figurama iz Lepenskog vira. Svoju kreativnost i inovativnost pokazao je i u lutkarskoj predstavi „Razigrano srce“ pozorišta „Duško Radović“ za koju je uradio koreografiju.

Priznanja 
Krajem osamdesetih godina dobio je Vukovu nagradu za ostvarenje „Freska Viva“ i najprestižniju snimateljsku nagradu u zemlji, „Milton Manaki“. Ansambl „Kolo“ dodelilo mu je nagradu za životno delo 2004. godine.

Filmografija 

|- style="background:Lavender; text-align:center;"
| colspan="4" | Kamera

|-

| 1991. || Mala šala (televizijski film) ||
|-
| 1989. || Nedeljom od devet do pet (televizijski film) ||
|-
| 1989. || Balkan ekspres 2 (TV serija) ||
|-
| 1988. || Roman o Londonu (TV mini-serija) (direktor fotografije) ||
|-
| 1987. || Pogrešna procena (televizijski film) ||
|-
| 1987. || Vuk Karadžić (TV serija) ||
|-
| 1984. || Život u Hilandaru (dokumentarni film) ||
|-
| 1983. || Karađorđeva smrt (televizijski film) (direktor fotografije) ||
|-
| 1983. || Karlovački doživljaj 1889. (televizijski film) ||
|-
| 1981. || Markov Manastir (dokumentarni film) ||
|-
| 1980. || Vreme prilagođavanja u saobraćaju (kratki film) ||
|-
| 1979. || Na minus 17 (kratki film) ||
|-
| 1976. || Hamlet na Savi (dokumentarni TV film) ||
|-
| 1974. || Naši očevi (televizijski film) ||
|-
| 1974. || Provod (televizijski film) ||
|-
| 1974. || Slobodan prevod Mizantropa (televizijski film) ||
|-
| 1973. || Milojeva smrt (televizijski film) ||
|-
| 1972. || Petak veče (televizijski film) ||
|-
| 1972. || Rosenbergovi ne smeju da umru (televizijski film) ||
|-
| 1971. || Spomen ploča (televizijski film) ||
|-
| 1971. || Četrdeset prva (televizijski film) ||
|-
| 1971. || Ljubavna lirika Desanke Maksimović (televizijski film) ||
|-
| 1970. || Mirina TV stupica (TV serija) ||
|-
| 1969. || Mladići i devojke 2 (TV mini-serija) ||
|-
| 1969. || Tragedija na splavu (televizijski film) ||
|-
| 1969. || Jahači put mora (kratki televizijski film) ||
|-
| 1968. || Baksuz (TV mini-serija) ||
|-
| 1968. || Bračna postelja (televizijski film) ||
|-
| 1968. || Burleska o Grku (televizijski film) ||
|-
| 1968. || Noć i magla (kratki televizijski film) ||
|-
| 1968. || Sve će to narod pozlatiti (televizijski film) ||
|-

|- style="background:Lavender; text-align:center;"
| colspan="4" | Asistent kamere

|-

|1987. || Mesto susreta Beograd (televizijski film) (asistent kamere) ||
|-
| 1980. || Samo za dvoje (televizijski film) (prvi asistent kamere) ||
|-
| 1971. || Hronika palančkog groblja (TV mini-serija) (asistent kamere - 4 epizode) ||
|-
| 1969. || Pogled unazad (televizijski film) (asistent kamere) ||
|-
| 1969. || Jahači put mora (kratki televizijski film) (asistent kamere) ||
|-
| 1968. || Stan (televizijski film) (asistent kamere) ||
|-
| 1968. || Gorski car (TV serija) (asistent kamere - 3 epizode) ||
|-
| 1967. || Jegor Buličov (televizijski film) (asistent kamere) ||
|-
| 1967. || Materijalno obezbeđenje u pravom smislu te reči (televizijski film) (asistent kamere) ||
|-
| 1964. || Ogledalo građanina Pokornog (TV serija) (asistent kamere - 10 epizoda)
|-

|- style="background:Lavender; text-align:center;"
| colspan="4" | Gluma

|-

| 1997. || Tri letnja dana || Bata Grbić||
|-
| 1993. || Raj (televizijski film) ||
|-
| 1987. || Mesto susreta Beograd (televizijski film) ||
|-
| 1971. || Četrdeset prva (televizijski film) || Pevac||
|-
| 1968. || Pusti snovi || Snimatelj||
|-
| 1957. || Naši se putevi razilaze || Mirko||
|-
| 1954. || Anika vremena || Mihailo||
|- style="background:Lavender; text-align:center;"
| colspan="4" | Koreografija

|-

| 1997. || Ljubav, ženidba i udadba (televizijski film) (koreograf) ||
|-
| 1993. || Raj (televizijski film) (koreograf) ||
|-
| 1982. || Paštrovski vitez (televizijski film) (koreograf) ||
|-
| 1969. || Umukli defovi (televizijski film) (koreograf) ||

|}

Reference

Spoljašnje veze 

 

Srpski direktori fotografije
Srpski filmski glumci
Srpski koreografi
Srpski lutkari
Jugoslavenski direktori fotografije
Jugoslavenski filmski glumci
Jugoslavenski koreografi
Jugoslavenski lutkari
Filmski koreografi
Lutkarski koreografi
Biografije, Đakovica